stanford-oval/wikipedia huggingface dataset:
อินาสึมะอีเลฟเวน

| อินาสึมะอีเลฟเวน |
| --- | --- |

ผู้พัฒนา: Level-5
ผู้จัดจำหน่าย: Level-5
แต่งเพลง: ยาสึโนริ มิตสึดะ
เครื่องเล่น: นินเทนโด ดีเอส
วางจำหน่าย: 
แนว: โรลเพลย์อิงเกม/สปอร์ตเกม
รูปแบบ: วิดีโอเกมผู้เล่นคนเดียว, วิดีโอเกมหลายผู้เล่น
อินาสึมะอีเลฟเวน (ญี่ปุ่น: イナズマイレブン; โรมาจิ: Inazuma Irebun; ทับศัพท์: Inazuma Eleven) เป็นวิดีโอเกมแนวอาร์พีจีผสมแนวกีฬาผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 22 สิงหาคม พ.ศ. 2551 ถูกผลิตสำหรับเครื่องนินเทนโด ดีเอส นอกจากนี้ยังถูกสร้างเป็นสื่อผสมตั้งแต่อนิเมะ, มังงะ, ภาพยนตร์, ซีดีดราม่า อีกด้วย
ตัวละคร

บทความหลัก: รายชื่อตัวละครในนักเตะแข้งสายฟ้า
รูปแบบการเล่น > โหมดเนื้อเรื่อง

ในเกมนี้ตัวละครหลักในเกมคือเอนโด มาโมรุ โดยดำเนินเนื้อหาในรูปแบบตามเนื้อหาของแต่ละบทที่ได้เล่นนอกจากนี้ยังสามารถตามหานักเตะของแต่ละทีมได้มากถึง 1000 คน
ในสื่อรูปแบบอื่น > มังงะ

อินาสึมะอิเลฟเวนได้ถูกนำทำสื่อในรูปแบบมังงะ เขียนและวาดภาพประกอบโดยยาบุโนะ เท็นยะ จัดพิมพ์ลงในนิตยาสารรายเดือนโคโระโคโระคอมมิก ของสำนักพิมพ์โชงะกุกัง ตั้งแต่เดือนมิถุนายน ค.ศ. 2008 จนถึง ค.ศ. 2011 และทำฉบับหนังสือรวมเล่มมีทั้งหมด 10 เล่ม สำหรับซีรีส์มังงะนี้ยังได้รับรางวัลโคดันฉะมังงะอวอร์ดสาขามังงะสำหรับเด็กประจำปี ค.ศ. 2010
ในสื่อรูปแบบอื่น > ละครเวที

อินาสึมะอิเลฟเวน ฉบับละครเวที (舞台版イナズマイレブン) เป็นละครเวทีโดยนำเนื้อหาของ อินาสึมะอิเลฟเวน ตอนที่ 1 ถึงตอนที่ 13 มาดัดแปลงให้เข้ากับรูปแบบของละครเวที รายละเอียดปลีกย่อยบางส่วนจึงถูกตัดออกไป โดยได้จัดแสดงที่ โตเกียวโดมซิตี้ เทียร์เตอร์ G ร็อดโซ จัดแสดงเมื่อวันที่ 4 กันยายน ถึงวันที่ 9 ธันวาคม ค.ศ. 2010
เกมอาเขต

อินาสึมะอีเลฟเวน บาคุเน็ตสึซ็อกเกอร์แบทเทิล (イナズマイレブン 爆熱サッカーバトル) เป็นเกมอาเขตผสมการ์ดเกมผลิตโดยบริษัทแอตลัสเปิดบริการเมื่อวันที่ 15 กรกฎาคม ค.ศ. 2010
การตอบรับ

นิตยสาร ฟามิตสึ ระบุว่าเกม อินาสึมะอีเลฟเวน เป็นเกมที่ได้รับความนิยมอย่างสูงในญี่ปุ่นโดยเกมนี้สามารถทำยอดจำหน่ายสูงสุดเป็นอันดับสามในสัปดาห์แรกของการวางแผงด้วยยอดจำหน่าย 41,000 ชุด เกมนี้ยังทำยอดจำหน่าย 29,000 ชุดในสัปดาห์ที่สอง และ 14,000 ชุด ในสัปดาห์ที่สามด้วยเช่นกันเป็นผลทำให้อินาสึมะอีเลฟเวนได้รับความนิยมเป็นอย่างมากที่สุดทำให้มีภาพยนตร์อนิเมะและผลิตภัณฑ์สินค้าต่างๆรวมถึงเกมภาคต่อไปอีกด้วย
ดูเพิ่ม

นักเตะแข้งสายฟ้า
แหล่งข้อมูลอื่น

Official Site (ญี่ปุ่น)
Official French Site
อินาสึมะอีเลฟเวน (อนิเมะ) ที่เครือข่ายข่าวอนิเมะ
Interview with Level-5
List of Characters (With Preview) เก็บถาวร 2011-08-10 ที่ เวย์แบ็กแมชชีน
Too Many Penguins! - English fansite
เขตไทโต

| เขตไทโต 台東区 |
| --- | --- |
เขตพิเศษ
Taitō City นครไทโต
สถานที่ต่าง ๆ ในเขตไทโต
   ธง Logo
ที่ตั้งของเขตไทโตในมหานครโตเกียว (เน้นสีม่วง)
เขตไทโตที่ตั้งในประเทศญี่ปุ่น
พิกัด: 35°42′45″N 139°46′48″E﻿ / ﻿35.71250°N 139.78000°E﻿ / 35.71250; 139.78000
ประเทศ:  ญี่ปุ่น
ภูมิภาค: คันโต
จังหวัด: มหานครโตเกียว
การปกครอง
 • นายกเทศมนตรี: ยูกูโอะ ฮัตโตริ (服部征夫)
พื้นที่
 • ทั้งหมด: 10.11 ตร.กม. (3.90 ตร.ไมล์)
ประชากร (1 พฤษภาคม 2015)
 • ทั้งหมด: 186,276 คน
 • ความหนาแน่น: 18,420 คน/ตร.กม. (47,700 คน/ตร.ไมล์)
สัญลักษณ์
 • ต้นไม้: ซากูระ
 • ดอกไม้: ว่านผักบุ้ง (Ipomoea nil)
เขตเวลา: UTC+9 (เวลามาตรฐานญี่ปุ่น)
ที่อยู่สำนักงานเขต: Higashiueno 4-5-6, Taitō-ku, Tokyo 110-8615
เว็บไซต์: www.city.taito.lg.jp
เขตไทโต (ญี่ปุ่น: 台東区; โรมาจิ: Taitō-ku) เป็น 1 ใน 23 เขตพิเศษของกรุงโตเกียว ประเทศญี่ปุ่น
เขตไทโตมีพื้นที่ 10.08 ตารางกิโลเมตร ใน ค.ศ. 2008 มีประชากร 175,346 คน และความหนาแน่นประชากร 17,395 คนต่อตารางกิโลเมตร
ที่ตั้ง

เขตไทโตตั้งอยู่ทางตะวันออกเฉียงเหนือของกรุงโตเกียว ล้อมรอบด้วยเขตพิเศษ 5 เขต ได้แก่ ชิโยดะ บุงเกียว อารากาวะ ซูมิดะ และชูโอ
สถานที่สำคัญ > ย่าน

อูเอโนะ (上野 Ueno)
อากิฮาบาระ (秋葉原 Akihabara)
อาเมโยโกะ (アメ横 Ameyoko)
ยานากะ
อาซากูซะ (浅草 Asakusa)
อาซากูซาบาชิ (浅草橋 Asakusabashi)
สถานที่สำคัญ > วัดและศาลเจ้า

วัดเซ็นโซ (浅草寺 Sensō-ji) และ คามินาริมง (雷門 Kaminarimon) หรือประตูสายฟ้า
ศาลเจ้าอาซากูซะ (浅草神社 Asakusa-jinja)
อาเมโยโกะ (アメ横 Ameyoko)
ศาลเจ้าอากิบะ
วัดคันเอจิ (東叡山寛永寺円頓院 Tōeizan Kan'ei-ji Endon'in)
คิชิโมจิง (鬼子母神 Kishimojin)
สถานที่สำคัญ > สวนสาธารณะ

สวนอาซากูซะ
สวนอูเอโนะ (上野公園 Ueno Kōen)
สวนซูมิดะ
สวนยานากะ
สถานที่สำคัญ > พิพิฑภัณฑ์และสวนสัตว์

พิพิธภัณฑสถานแห่งชาติ โตเกียว (東京国立博物館 Tōkyō Kokuritsu Hakubutsukan)
พิพิธภัณฑ์ศิลปะตะวันตกแห่งชาติ (国立西洋美術館 Kokuritsu Seiyō Bijutsukan)
สวนสัตว์อูเอโนะ (恩賜上野動物園 Onshi Ueno Dōbutsuen)
แหล่งข้อมูลอื่น

เว็บไซต์ของเขตไทโต
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
ฮะมัด บิน เคาะลีฟะฮ์ อาล ษานี

เชคฮะมัด บิน เคาะลีฟะฮ์ อาล ษานี เจ้าผู้ครองรัฐพระองค์ที่ 7 แห่งรัฐกาตาร์ (ประสูติ 1 มกราคม พ.ศ. 2495) เป็นพระโอรสพระองค์ที่ 2 ในเชคเคาะลีฟะฮ์ บิน ฮะมัด อาล ษานี เจ้าผู้ครองรัฐองค์ที่ 6 แห่งรัฐกาตาร์ เสด็จขึ้นครองราชย์เมื่อวันที่ 27 มิถุนายน พ.ศ. 2538 และ พระองค์ทรงละราชสมบัติให้พระโอรสองค์ที่ 4 วันที่ 26 มิถุนายน พ.ศ. 2556 เชคตะมีม บิน อะหมัด เคาะลีฟะฮ์ ฮาล ษานี เสด็จขึ้นครองราชย์แทนพระองค์
การศึกษา

ทรงสำเร็จการศึกษาจากวิทยาลัยการทหารจากสหราชอาณาจักร เมื่อปี พ.ศ. 2514 ต่อมาทรงเข้ารับราชการทหารในกองทัพกาตาร์
พระกรณียกิจ

ทรงสนพระทัยและทรงอุปถัมภ์ด้านการกีฬาและกิจการเยาวชน โดยทรงเป็นประธานคณะมนตรีเพื่อสวัสดิการเยาวชน ในปี พ.ศ.  2522 – 2534 อีกทั้งยังทรงมีบทบาทสำคัญในกิจการสื่อมวลชน โดยประทานพระอนุญาตและทรงสนับสนุนด้านการเงิน ในการตั้งสำนักงานข่าวโทรทัศน์อัลญะซีเราะฮ์แห่งกาตาร์ด้วย
ความสัมพันธ์ไทยกับกาตาร์

เชคฮะมัด บิน เคาะลีฟะฮ์ อาล ษานี เสด็จเยือนราชอาณาจักรไทยอย่างเป็นทางการ ในฐานะแขกของรัฐบาลครั้งแรกเมื่อวันที่ 12-15 เมษายน พ.ศ. 2549 และการเสด็จมาทรงร่วมงานฉลองสิริราชสมบัติครบ 60 ปี พ.ศ. 2549 พร้อมด้วยโมซา บินตินัซเซอร์ อัลมิซเนด พระชายาโดยเสด็จด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Hamad bin Khalifa Al Thani
แม่แบบ:Charlie Rose view
แม่แบบ:Aljazeeratopic
Denver Post article on His Highness Sheikh Hamad Bin Khalifa Al-Thani and his rise to power
Stargate เก็บถาวร 2023-04-06 ที่ เวย์แบ็กแมชชีน Photo of Sheikh Hamad Bin Khalifa's yacht no. 1
Constellation เก็บถาวร 2022-04-07 ที่ เวย์แบ็กแมชชีน Photo of Sheikh Hamad Bin Khalifa's yacht no. 2
ฮะมัด บิน เคาะลีฟะฮ์ อาล ษานี ที่อินเทอร์เน็ตมูวีเดตาเบส
| ก่อนหน้า |  | ฮะมัด บิน เคาะลีฟะฮ์ อาล ษานี |  | ถัดไป |
| --- | --- | --- | --- | --- |
| เชคเคาะลีฟะฮ์ บิน ฮะมัด อาล ษานี |  |   เจ้าผู้ครองรัฐกาตาร์  (27 มิถุนายน พ.ศ. 2538 - 25 มิถุนายน พ.ศ. 2556) |  | เชคตะมีม บิน ฮะมัด บิน เคาะลีฟะฮ์ อาล ษานี |
| ด ค กเจ้าผู้ครองรัฐกาตาร์ |
| --- | --- | --- |
| มุฮัมมัด บิน อาล ษานี • ญะซิม บิน มุฮัมมัด อาล ษานี • อับดุลลอฮ์ บิน ญะซิม อาล ษานี • อะลี บิน อับดุลลอฮ์ อาล ษานี • อะห์มัด บิน อะลี อาล ษานี • เคาะลีฟะฮ์ บิน ฮะมัด อาล ษานี • ฮะมัด บิน เคาะลีฟะฮ์ อาล ษานี • ตะมีม บิน ฮะมัด อาล ษานี | มุฮัมมัด บิน อาล ษานี • ญะซิม บิน มุฮัมมัด อาล ษานี • อับดุลลอฮ์ บิน ญะซิม อาล ษานี • อะลี บิน อับดุลลอฮ์ อาล ษานี • อะห์มัด บิน อะลี อาล ษานี • เคาะลีฟะฮ์ บิน ฮะมัด อาล ษานี • ฮะมัด บิน เคาะลีฟะฮ์ อาล ษานี • ตะมีม บิน ฮะมัด อาล ษานี |  |
เทศบาลตำบลภูเขียว

| เทศบาลตำบลภูเขียว |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Phu Khiao
   ตรา
คำขวัญ: ร่วมคิด ร่วมสร้าง ร่วมพัฒนา ร่วมบูรณาการ เมืองภูเขียวอย่างยั่งยืน
ทต.ภูเขียวที่ตั้งของเทศบาลตำบลภูเขียวในประเทศไทย
พิกัด: 16°22′05.4″N 102°08′03.9″E﻿ / ﻿16.368167°N 102.134417°E﻿ / 16.368167; 102.134417
ประเทศ:  ไทย
จังหวัด: ชัยภูมิ
อำเภอ: ภูเขียว
พื้นที่
 • ทั้งหมด: 1.94 ตร.กม. (0.75 ตร.ไมล์)
ประชากร (2565)
 • ทั้งหมด: 9,456 คน
 • ความหนาแน่น: 4,874.22 คน/ตร.กม. (12,624.2 คน/ตร.ไมล์)
รหัส อปท.: 05361003
ที่อยู่ สำนักงาน: เลขที่ 111 หมู่ 1 ตำบลผักปัง อำเภอภูเขียว จังหวัดชัยภูมิ 36110
 ส่วนหนึ่งของสารานุกรมประเทศไทย
ภูเขียว เป็นเทศบาลตำบลแห่งหนึ่งในอำเภอภูเขียว จังหวัดชัยภูมิ ครอบคลุมพื้นที่บางส่วนของตำบลผักปัง โดยมีพื้นที่ขององค์การบริหารส่วนตำบลผักปังล้อมรอบ สภาพพื้นที่เป็นที่ลุ่มน้ำ และมีแหล่งน้ำขนาดใหญ่ คือ หนองผักปัง ซึ่งเป็นอ่างเก็บน้ำชลประทาน ที่ใช้ประโยชน์เป็นแหล่งน้ำดิบสำหรับผลิตน้ำประปาของการประปาส่วนภูมิภาคในอำเภอด้วย
ประวัติ

เทศบาลตำบลภูเขียว แรกเริ่มก่อตั้งเมื่อวันที่ 31 สิงหาคม 2498 ในชื่อเดิมว่า สุขาภิบาลผักปัง เป็นหน่วยการบริหารราชการส่วนท้องถิ่นรูปแบบ "ประเภทสุขาภิบาล" โดยมีพื้นที่ทั้งหมด 1.94 ตารางกิโลเมตร
ต่อมาเมื่อวันที่ 25 พฤษภาคม 2542 สุขาภิบาลผักปัง ได้รับการเปลี่ยนแปลงฐานะจาก สุขาภิบาลเป็น เทศบาลตำบลผักปัง พร้อมทั้งเมื่อวันที่ 25 มีนาคม พ.ศ. 2553 ประกาศกระทรวงมหาดไทยได้เห็นชอบเปลี่ยนชื่อจากเทศบาลตำบลผักปัง เป็น เทศบาลตำบลภูเขียว มาจนปัจจุบัน
ชุมชน

เทศบาลตำบลภูเขียวครอบคลุมพื้นที่บางส่วนของตำบลผักปัง จำนวน 4 หมู่บ้าน เขตเทศบาลประกอบด้วย 11 ชุมชน ดังนี้
ชุมชนทรายแสนคำ
ชุมชนทรัพย์เจริญ
ชุมชนประชาร่วมใจ
ชุมชนราษฎร์วารีก้าวหน้า
ชุมชนวัดป่าสามัคคี
ชุมชนราษฎร์อุทิศสานฝัน
ชุมชนศาลเจ้าแม่ทับทิม
ชุมชนพระธาตุกลางบ้าน
ชุมชนวัดโบราณสมานใจ
ชุมชนเจ้าพ่อหลักเมือง
อะแลสกาแอร์ไลน์ เที่ยวบินที่ 1282

| --- | --- |
N704AL โบอิง 737 แมกซ์ 9 ของอะแลสกาแอร์ไลน์ลำที่เกิดเหตุ ถ่าย 2 เดือนก่อนเกิดเหตุที่โบอิงฟีลด์
สรุป
วันที่: 5 มกราคม ค.ศ. 2024
สรุป: การสูญเสียแรงดันในห้องโดยสาร; อยู่ระหว่างการสืบสวน
จุดเกิดเหตุ: เหนือพอร์ตแลนด์ รัฐออริกอน สหรัฐ
อากาศยานลำที่เกิดเหตุ
ประเภทอากาศยาน: โบอิง 737 แมกซ์ 9
ดําเนินการโดย: อะแลสกาแอร์ไลน์
หมายเลขเที่ยวบิน IATA: AS1282
หมายเลขเที่ยวบิน ICAO: ASA1282
รหัสเรียก: ALASKA 1282
ทะเบียน: N704AL
ต้นทาง: ท่าอากาศยานนานาชาติพอร์ตแลนด์, พอร์ตแลนด์, รัฐออริกอน
ปลายทาง: ท่าอากาศยานนานาชาติออนแทรีโอ, ออนแทรีโอ, รัฐแคลิฟอร์เนีย
จำนวนคน: 177
ผู้โดยสาร: 171
ลูกเรือ: 6
เสียชีวิต: 0
รอดชีวิต: 177 (ทั้งหมด)
อะแลสกาแอร์ไลน์ เที่ยวบินที่ 1282 เป็นเที่ยวบินตามกำหนดเวลาที่ดำเนินการบินจากท่าอากาศยานนานาชาติพอร์ตแลนด์ไปยังท่าอากาศยานนานาชาติออนแทรีโอ โดยหลังจากการขึ้นบินในวันที่ 5 มกราคม ค.ศ. 2024 อุปกรณ์สำหรับการปิดช่องประตูทางออกฉุกเฉินที่ได้ติดตั้งเพิ่มบนเครื่องบินโบอิง 737 แมกซ์ 9 เกิดระเบิดออก ส่งผลให้เกิดการสูญเสียแรงดันในเครื่องบิน นักบินได้นำเครื่องบินกลับไปลงจอดฉุกเฉินที่พอร์ตแลนด์ทันทu ผู้โดยสารทั้งหมด 171 คนและลูกเรือ 6 คนรอดชีวิตจากเหตุการณ์ดังกล่าว โดยคณะกรรมการความปลอดภัยการขนส่งแห่งชาติ (NTSB) กำลังสืบสวนสาเหตุของเหตุการณ์นี้
อุบัติเหตุ

เที่ยวบิน 1282 ขึ้นบินจากท่าอากาศยานนานาชาติพอร์ตแลนด์เมื่อเวลา 17:07 น. (เวลามาตรฐานแปซิฟิก) พร้อมลูกเรือ 6 คนและผู้โดยสาร 171 คน ประมาณหกนาทีหลังจากบินขึ้น อุปกรณ์ปิดช่องประตูทางออกฉุกเฉินที่ติดตั้งเพิ่มแยกออกจากโครงสร้างเครื่องบิน ทำให้เกิดการบีบอัดของแรงดันบนเครื่องบินที่ไม่สามารถควบคุมได้ ตามรายงานเบื้องต้นไม่มีใครนั่งอยู่บนที่นั่งติดกับบริเวณนั้น แต่ผู้โดยสารหลายคนได้รับบาดเจ็บเล็กน้อยจนต้องได้รับการดูแลจากแพทย์ และของใช้ส่วนตัวของผู้โดยสารบางส่วนถูกดูดออกจากช่องเปิดนั้น หน้ากากออกซิเจนของเครื่องบินถูกใช้งานหลังเหตุการณ์การบีบอัด ตามรายงานของเครื่องมือติดตามเที่ยวบิน เมื่อเหตุการณ์เกิดขึ้น เครื่องบินได้ไต่ขึ้นไปถึงความสูงประมาณ 16,000 ฟุต (4,900 ม.) ก่อนที่นักบินจะลดระดับลงสู่ความสูงประมาณ 10,000 ฟุต (3,000 ม.) และวนกลับไปพอร์ตแลนด์ ซึ่งสามารถลงจอดฉุกเฉินได้สำเร็จเมื่อเวลา 17:27 น.
เครื่องบิน

เครื่องบินที่เกิดเหตุคือเครื่องบินโบอิง 737 แมกซ์ 9 ทะเบียน N704AL และหมายเลขสายการผลิตที่ 67501 เครื่องบินลำนี้ใช้เครื่องยนต์ซีเอฟเอ็ม อินเตอร์เนชันแนล ลีป-1บี โดยเครื่องบินมีอายุเพียงสองเดือนในวันที่เกิดเหตุ ทำการบินครั้งแรกในวันที่ 15 ตุลาคม ค.ศ. 2023 ส่งมอบให้อะแลสกาแอร์ไลน์ในวันที่ 31 ตุลาคม และเริ่มดำเนินการครั้งแรกในวันที่ 11 พฤศจิกายน
เครื่องบินที่ติดตั้งประตูทางออกฉุกเฉิน
เครื่องบินที่ใช้อุปกรณ์ปิดช่องประตู
ภาพเปรียบเทียบโบอิง 737 แมกซ์ 9 ที่ติดตั้งและไม่ได้ติดตั้งประตูทางออกฉุกเฉิน
โบอิง 737 แมกซ์ 9 ลำนี้มีการติดตั้งอุปกรณ์สำหรับการปิดช่องประตูทางออกฉุกเฉินบริเวณกลางลำฝั่งหลัง โดยแต่เดิมแล้วความจุที่นั่งบนเครื่องแมกซ์ 9 คือ 193 - 220 ที่นั่ง ตามกฎระเบียบว่าด้วยเรื่องความปลอดภัยทำให้โบอิงต้องเพิ่มทางออกฉุกเฉินด้วย สำหรับเครื่องบินที่ติดตั้งที่นั่งน้อยกว่า เช่นแมกซ์ 9 ลำที่เกิดเหตุนี้ที่มี 178 ที่นั่ง ไม่ได้มีการบังคับให้ติดตั้งประตูฉุกเฉินนี้ ในกรณีที่ลูกค้าไม่ต้องการติดตั้งประตูฉุกเฉิน โบอิงจะติดตั้งอุปกรณ์ปิดช่องประตูไว้ เพราะทำได้ง่ายและมีต้นทุนการผลิตต่ำกว่าการสร้างลำตัวโดยไม่มีทางออกฉุกเฉินในจุดนั้นเลย เครื่องบินที่ใช้การจัดเรียงที่นั่งแบบทั่วไปจะไม่ได้ติดตั้งอุปกรณ์นี้และจะใช้งานประตูทางออกฉุกเฉินตามปกติ
ปฏิกิริยา

หลังเกิดเหตุองค์การบริหารการบินแห่งชาติ (FAA) ได้ประกาศคำสั่งฉุกเฉินเรื่องความสมควรเดินอากาศของเครื่องบินแมกซ์ 9 โดยให้ระงับการทำการบินไป 171 ลำ ซึ่งติดตั้งอุปกรณ์ปิดประตูทางออกฉุกเฉินแบบเดียวกัน เพื่อรอการตรวจสอบต่อไป โดยในเบื้องต้นอะแลสกาแอร์ไลน์ได้ระงับการทำการบินของโบอิง 737 แมกซ์ 9 ทั้ง 65 ลำในฝูงบินไป พร้อมกับยูไนเต็ดแอร์ไลน์, โคปาแอร์ไลน์ ,อาเอโรเมฆิโก และเตอร์กิชแอร์ไลน์ที่หยุดให้บริการเครื่องบินรุ่นนี้ชั่วคราวด้วย อะแลสกาแอร์ไลน์นำเครื่องบินแมกซ์ 9 กลับมาให้บริการในวันรุ่งขึ้น 18 ลำพร้อมกับตรวจสอบบริเวณที่ติดตั้งอุปกรณ์ปิดช่องประตูฉุกเฉินบนเครื่องบินทุกลำ ก่อนที่จะหยุดให้บริการอีกครั้ง
การสืบสวน

หลังเกิดเหตุ ได้มีเจ้าหน้าที่จากคณะกรรมการความปลอดภัยการขนส่งแห่งชาติและองค์การบริหารการบินแห่งชาติเข้ามาสืบสวนสาเหตุของเหตุการณ์นี้ โดยที่โบอิงได้ทำแถลงการณ์ยืนยันเหตุการณ์และจะให้ความร่วมมือในการสืบสวนด้วย
เครื่องบินที่เกิดเหตุมีรายงานว่ามีการแจ้งเตือนปัญหาแรงดันในระหว่างเที่ยวบินสามเที่ยวในวันก่อนหน้า คือในวันที่ 7 ธันวาคม, 3 มกราคม (ขณะบิน) และวันที่ 4 มกราคม (หลังจากลงจอด) ในแต่ละครั้งลูกเรือจะเปลี่ยนไปใช้ระบบอื่นและเที่ยวบินก็ดำเนินไปตามปกติ จนอะแลสกาแอร์ไลน์ไม่ให้เครื่องบินที่เกิดเหตุบินเหนือผืนน้ำภายใต้กฎ ETOPS จนกว่าจะมีการตรวจสอบการบำรุงรักษาอย่างละเอียด
ดูเพิ่ม

บริติชแอร์เวย์ เที่ยวบินที่ 5390
เตอร์กิชแอร์ไลน์ เที่ยวบินที่ 981
ยูไนเต็ดแอร์ไลน์ เที่ยวบินที่ 811
แผนภาพแสดงเหตุการณ์
เจ้าหน้าที่เอ็นทีเอสบีขณะจัดเก็บอุปกรณ์ปิดช่องประตูที่ถูกค้นพบบริเวณหลังบ้านหลังหนึ่งในรัฐออริกอน
อี มิน-โฮ

| อี มิน-โฮ |
| --- | --- |
อี มิน-โฮในเดือนเมษายน 2022
เกิด:  (1987-06-22) 22 มิถุนายน ค.ศ. 1987 (37 ปี) โซล ประเทศเกาหลีใต้
การศึกษา: มหาวิทยาลัยคอนกุก
อาชีพ:  นักแสดง  นักร้อง  นายแบบ  ผู้อำนวยการฝ่ายสร้างสรรค์ 
ปีปฏิบัติงาน: 2002–ปัจจุบัน
ตัวแทน: MYM Entertainment
ส่วนสูง: 187 cm (6 ft 1 1⁄2 in)

ชื่อเกาหลี
ฮันกึล: 이민호
ฮันจา: 李敏鎬
อาร์อาร์: I Min-ho 
เอ็มอาร์: Yi Minho 
 
เว็บไซต์: www.leeminho.kr
ลายมือชื่อ

อี มิน-โฮ (เกาหลี: 이민호; ฮันจา: 李敏鎬; อักษรโรมัน: Lee Min-ho; เกิด 22 มิถุนายน ค.ศ. 1987) เป็นนักแสดง นักร้อง และนายแบบชาวเกาหลีใต้ เข้าสู่วงการบันเทิงด้วยการเป็นนายแบบและเริ่มผลงานการแสดงในปี 2006 เรื่อง ซีเครท แคมปัส ก่อนจะมาโด่งดังจากบท "กู จุนพโย" จากซีรีส์เรื่อง รักฉบับใหม่หัวใจ 4 ดวง ในปี 2009 โดยรับบทเป็นหัวหน้าของ F4 เวอร์ชันเกาหลี ทำให้เป็นที่รู้จักมีแฟนคลับมากมายทั่วเอเซีย และนั่นทำให้เขากลายเป็นดาราที่โด่งดังอย่างมากของเกาหลี รวมถึงอีกหลายประเทศในเอเชีย และผลงานต่อมา ไม่ว่าจะเป็น ซิตีฮันเตอร์ ก็เป็นจุดเริ่มต้นที่ทำให้อีมินโฮเป็นที่รู้จักอย่างกว้างขวางในประเทศจีน ในปี 2013 ละครเรื่อง วุ่นรักทายาทพันล้าน ก็ทำให้ชื่อของอีมินโฮโด่งดังสุดขีดในประเทศจีน เป็นดาราเกาหลีที่มีผู้ติดตามใน weibo  มากที่สุดในปัจจุบัน ถึง 28 ล้านคน
ผลงานเรื่อง เงือกสาวตัวร้ายกับนายต้มตุ๋น ซึ่งเป็นผลงานทิ้งทวนก่อนเข้ากรมรับใช้ชาติ อีมินโฮเข้ากรมรับใช้ชาติเป็นทหาร ตั้งแต่วันที่ 12 พฤษภาคม 2017 และเนื่องจากอีมินโฮเคยประสบอุบัติเหตุทางรถยนต์ในปี 2006 ซึ่งหลังการผ่าตัดขาของอีมินโฮก็ไม่เหมือนเดิม 100% จึงได้ปฏิบัติงานในตำแหน่งเจ้าหน้าที่บริการสาธารณะ ในพื้นที่เขตคังนัม กรุงโซล ประเทศเกาหลีใต้ เป็นระยะเวลา 24 เดือน และปลดประจำการ ในวันที่ 25 เมษายน 2019 โดยผลงานเรื่องล่าสุดหลังจากเสร็จสิ้นการรับใช้ชาติคือ ละครเรื่อง จอมราชันบัลลังก์อมตะ
ประวัติ

มินโฮ เกิดวันที่ 22 มิถุนายน พ.ศ. 2530 ที่เมืองโซล ประเทศเกาหลีใต้ จบการศึกษาจากมหาวิทยาลัยคอนกุก เริ่มงานในวงการบันเทิงเกาหลีด้วยการเป็นนายแบบ  และเริ่มผลงานการแสดง ในปี 2549 เรื่อง Secret Campus ก่อนจะมาโด่งดังเพียงชั่วข้ามคืน จากบท กู จุนพโย ซึ่งทำให้ ลี มินโฮ เป็นที่รู้จักมีแฟนคลับมากมายทั่วเอเซีย จากละครเรื่อง Boys Over Flowers ในปี 2552 โดยรับบทเป็นหัวหน้าของ F4 เวอร์ชันเกาหลี และนั่นทำให้เขากลายเป็นดาราที่โด่งดังอย่างมากของเกาหลี รวมถึงอีกหลายประเทศในเอเชีย
ชีวิตส่วนตัว

อี มีพี่สาวชื่อ อี ย็อง-จ็อง ซึ่งเป็น ซีอีโอ ของบริษัท MYM Entertainment ต้นสังกัดปัจจุบันของเขา
ผลงาน > ละครโทรทัศน์

| ปีที่ออกฉาย | ชื่อเรื่อง  | สถานีโทรทัศน์ | รับบทเป็น |
| --- | --- | --- | --- |
| พ.ศ. 2549 | Secret Campus |  EBS | พัก ดูฮยอน |
| พ.ศ. 2550 | Mackerel Run  (รักมากมายของนายตัวป่วน) |  SBS | ชา กงชัน |
| พ.ศ. 2550 | I am Sam |  KBS2 | ฮอโมเซ |
| พ.ศ. 2552 | Boys Over Flowers (รักฉบับใหม่หัวใจ 4 ดวง) |  KBS2 | กู จุนพโย |
| พ.ศ. 2553 | Personal taste  (รักไม่เก๊ จัดเต็มหัวใจ) |  MBC | ชอน จินโฮ |
| พ.ศ. 2554 | City Hunter (ซิตีฮันเตอร์) |  SBS | อี ยุนซอง |
| พ.ศ. 2555 | สุภาพบุรุษยอดองครักษ์ |  SBS | ชเว ยอง |
| พ.ศ. 2556 | The Heirs (วุ่นรักทายาทพันล้าน) |  SBS | คิม ทัน |
| พ.ศ. 2559 | The Legend of The Blue Sea(เงือกสาวตัวร้ายกับนายต้มตุ๋น) | SBS | ฮอ จุนแจ |
| พ.ศ. 2563 | The King: Eternal Monarch (จอมราชันบัลลังก์อมตะ) | SBS | อีกน |
ผลงาน > ภาพยนตร์

| ปีที่ออกฉาย | ชื่อเรื่อง  | รับบทเป็น |
| --- | --- | --- |
| พ.ศ. 2551 | Public Enemy Returns  | จอง ฮายอน |
| พ.ศ. 2551 | Our School E.T | โอ ซังฮุน |
| พ.ศ. 2557 | Gangnam Blues | คิม จงแด |
| พ.ศ. 2559 | Bounty Hunters | ลีซาน |
|  |
| --- | --- | --- | --- |
รางวัล

| ปี | รายการ | รางวัล |
| --- | --- | --- |
| พ.ศ. 2552 | Beaksang Arts Awards ครั้งที่ 45 | Best Newcomer Actor Award จากละครเรื่อง รักฉบับใหม่หัวใจ 4 ดวง |
| พ.ศ. 2552 | MTN Broadcast Advertisement Festival | Most Popular Advertisement Model จากโฆษณา Trugent |
| พ.ศ. 2552 | KBS Drama Awards | Male Rookie Award จากละครเรื่อง รักฉบับใหม่หัวใจ 4 ดวง |
| พ.ศ. 2552 | KBS Drama Awards | Best Couple Award จากละครเรื่อง รักฉบับใหม่หัวใจ 4 ดวง |
| พ.ศ. 2553 | MBC Drama Awards | Excellent Award จากละครเรื่อง รักไม่เก๊ จัดเต็มหัวใจ |
| พ.ศ. 2553 | Mnet 20 Choice Best Awards | Hot Actor |
| พ.ศ. 2554 | Korea Drama Awards | Special Korean Wave Award |
| พ.ศ. 2554 | Korea Drama Awards | Best Actor Award |
| พ.ศ. 2554 | SBS Drama Awards | Netizen Popularity Award |
| พ.ศ. 2554 | SBS Drama Awards | Best Actor Award |
| พ.ศ. 2554 | SBS Drama Awards | Top Ten Star Award |
| พ.ศ. 2555 | SBS Drama Award | Best Actor Award |
| พ.ศ. 2555 | SBS Drama Award | Top Ten Star Award |
| พ.ศ. 2556 | Baidu Fei Dian ("The Hottest") Awards | Best Asian Actor จาก The Heirs |
| พ.ศ. 2556 | Baidu Fei Dian ("The Hottest") Awards | Top Excellence Award, Actor in a Drama Special จาก The Heirs |
| พ.ศ. 2556 | SBS Drama Awards | Top Ten Star Award จาก The Heirs |
| พ.ศ. 2556 | SBS Drama Awards | Best Actor Award จาก The Heirs |
| พ.ศ. 2556 | SBS Drama Awards | Top Ten Star Award จาก The Heirs |
| พ.ศ. 2556 | SBS Drama Awards | Netizen Popularity Award  จาก The Heirs |
| พ.ศ. 2556 | SBS Drama Awards | Best Couple Award Lee Min-ho and Park Shin-hye  จาก The Heirs |
| พ.ศ. 2556 | SBS Drama Awards | Best Dressed จาก The Heirs |
| พ.ศ. 2559 | SBS Drama Awards | Top Excellence Award จาก The Legend of the Blue Sea |
| พ.ศ. 2559 | SBS Drama Awards | Top 10 Stars Award จาก The Legend of the Blue Sea |
| พ.ศ. 2559 | SBS Drama Awards | Best Couple Award Lee Min Ho and Jun Ji Hyun จาก The Legend of the Blue Sea |
แหล่งข้อมูลอื่น

Lee Minho official website (ภาษาเกาหลี)
เทียทีส

| เทียทีส (Thetis) |
| --- | --- |

ปรากฏในภาค: ร็อคแมน ZX Advent
เทียทีส (Thetis ในภาษาอังกฤษ) ผู้ครอบครอง Live Metal Model L แห่งสายน้ำ เป็นหนุ่มน้อยอายุราวๆ 14-15 ปี ที่ชื่นชอบการว่ายน้ำมาก ซึ่งมันก็เป็นเหตุผลของเขาที่ว่าทำไมเขาถึงต้องการจะชนะเกมส์แห่งชะตากรรม นี้ เนื่องจากสงครามและน้ำมือของมนุษย์ที่ทำให้ทะเลและสัตว์ใต้ทะเลที่เขารัก นั้นต้องสกปรก เขาจึงตัดสินใจที่จะเป็นผู้ชนะในเกมส์ เพื่อที่จะกวาดล้างมนุษย์นั่นเอง
ความสามารถของModel

ร็อคแมน Model L เป็นร็อคแมนที่ Rock On มาจาก Model L โดยเทียทีส ใช้ Halberd เป็นอาวุธหลัก รูปแบบการต่อสู้ใกล้เคียงกับร็อคแมน Model Lx แต่ความสามารถในการเคลื่อนที่ในน้ำด้อยกว่า มีคุณสมบัติประจำตัวเป็น น้ำแข็ง ความสามารถพิเศษในจอ Touch Screen คือ สามารถระบุตำแหน่งของไอเท่มต่างๆ ที่อยู่ใกล้ตัวได้เหมือนกับ ร็อคแมน Model Lx ถ้าเล่นเป็นอาเช่ เขาจะใช้ท่า Ice Sticker แทนท่า Freezing Dragon
Rock On List

ร็อคแมน Model L
แม่แบบ:ตารางตัวละครร็อคแมน ZX
เทียนจินแอร์ไลน์

เทียนจินแอร์ไลน์ (จีน : 天津航空)(เดิมคือ แกรนด์ไชน่าเอ็กเพรสส์แอร์) เป็นสายการบินท้องถิ่นในประเทศจีน มีสำนักงานอยู่ที่เมืองเทียนจิน ประเทศจีน ให้บริการเที่ยวบินผู้โดยสารและส่งสินค้าจากท่าอากาศยานนานาชาติเทียนจินปินไห่สู่ท่าอากาศยานอื่นในประเทศจีน
ฝูงบิน

ในปี 2012, สายการบินมีฝูงบินอายุเฉลี่ย 0.5 ปี:
| อากาศยาน | ประจำการ | ผู้โดยสาร> C | ผู้โดยสาร> Y | ผู้โดยสาร> รวม | อื่นๆ |
| --- | --- | --- | --- | --- | --- |
| แอร์บัส เอ 320 | 3 | 8 | 144 | 152 | 1 ลำเช่าจากไหหลำแอร์ไลน์ |
| เอมบราเออร์ ERJ 145 | 25 | 0 | 50 | 50 | 1 ลำสำรอง |
| เอมบราเออร์ 190 | 42 | 6 0 | 92 106 | 98 106 |  |
| Total | 70 |  |  |  |  |
แหล่งข้อมูลอื่น

เว็บไซต์ทางการ
เทศบาลตำบลสอยดาว

| เทศบาลตำบลสอยดาว |
| --- | --- |
เทศบาลตำบล
บริเวณเทศบาลตำบลสอยดาว
ทต.สอยดาว
พิกัด: 13°08′12.1″N 102°13′30.6″E﻿ / ﻿13.136694°N 102.225167°E﻿ / 13.136694; 102.225167
ประเทศ:  ไทย
จังหวัด: จันทบุรี
อำเภอ: สอยดาว
จัดตั้ง:  • 14 มีนาคม 2515 (สุขาภิบาลทรายขาว)  • 25 พฤษภาคม 2542 (ทต.ทรายขาว)
พื้นที่
 • ทั้งหมด: 38.1 ตร.กม. (14.7 ตร.ไมล์)
ประชากร (2565)
 • ทั้งหมด: 11,251 คน
 • ความหนาแน่น: 296.07 คน/ตร.กม. (766.8 คน/ตร.ไมล์)
รหัส อปท.: 05220701
ที่อยู่ สำนักงาน: เลขที่ 8/119 หมู่ที่ 1 ตำบลปะตง อำเภอสอยดาว จังหวัดจันทบุรี 22180
เว็บไซต์: www.tbsi.go.th
 ส่วนหนึ่งของสารานุกรมประเทศไทย
เทศบาลตำบลสอยดาว เป็นเทศบาลตำบลที่ครอบคลุมพื้นที่บางส่วนของหมู่ที่ 1 ของตำบลปะตง รวมทั้งพื้นที่บางส่วนของหมู่ที่ 1, 3, 5, 9 และหมู่ 12 ของตำบลทรายขาว ในอำเภอสอยดาว จังหวัดจันทบุรี เดิมมีฐานะเป็นสุขาภิบาลทรายขาวที่ตั้งขึ้นในวันที่ 14 มีนาคม พ.ศ. 2515 ปี พ.ศ. 2522 ได้มีการเปลี่ยนแปลงเขตสุขาภิบาลตามการขยายของเขตชุมชนที่เพิ่มขึ้น และได้รับการจัดตั้งเป็นเทศบาลตำบลทรายขาวเมื่อวันที่ 25 พฤษภาคม พ.ศ. 2542  ในปี พ.ศ. 2565 เทศบาลตำบลทรายขาวมีประชากรทั้งหมด 11,251 คน โดยแบ่งเป็นประชากรในเขตตำบลปะตง 6,313 คน และเขตตำบลทรายขาว 4,938 คน
ในวันที่ 7 กรกฎาคม พ.ศ. 2566 ได้มีการเปลี่ยนแปลงชื่อเทศบาลตำบลทรายขาว ที่เดิมตั้งชื่อจากคลองทราย ซึ่งมีต้นน้ำมาจากเทือกเขาสอยดาวและมีทรายที่ขาวสะอาดอยู่บริเวณต้นน้ำ เป็น เทศบาลตำบลสอยดาว เนื่องจากเพื่อไม่ให้มีชื่อซ้ำกับองค์การบริหารส่วนตำบลทรายขาวที่มีเขตติดต่อกันภายในอำเภอเดียวกัน และแสดงถึงสัญลักษณ์ของท้องถิ่น คือ เป็นที่ตั้งของเขตรักษาพันธ์ุสัตว์ป่าเขาสอยดาว ที่มีจุดเด่นคือ เขาสอยดาวเหนือและเขาสอยดาวใต้ รวมทั้งเป็นที่ตั้งของที่ว่าการอำเภอสอยดาว
พื้นที่เทศบาลตำบลอยู่บริเวณศูนย์ราชการของอำเภอสอยดาว อยู่ห่างจากศาลากลางจังหวัดจันทบุรีประมาณ 76.3 กิโลเมตร อยู่ห่างจากกรุงเทพมหานครประมาณ 269 กิโลเมตรตามทางรถยนต์ มีพื้นที่รับผิดชอบทั้งหมด 38.1 ตารางกิโลเมตรหรือคิดเป็น 23,750.5 ไร่